11-24/DEC-00049. Adierazpen instituzionala, zeinaren bidez Nafarroako Parlamentuak bat egiten baitu Diabetesaren Mundu Egunarekin

Eledunen Batzarrak onetsi du

Nafarroako Parlamentuko Eledunen Batzarrak, 2024ko azaroaren 4an egindako bilkuran, honako adierazpen hau onetsi zuen:

“1. Nafarroako Parlamentuak bat egiten du Diabetesaren Mundu Egunarekin, eta urdinez argiztatuko du bere egoitzaren fatxada heldu den azaroaren 14an. Eta ekitaldi instituzional bat eginen du egun horretan, 9:00etan, ANADIrekin batera.

2. Nafarroako Parlamentuak erakunde eskudunak premiatzen ditu diabetes gaixotasunari aurrea hartzeko politikak sustatzen jarrai dezaten.

3. Nafarroako Parlamentuak beharrezkotzat jotzen du gaixoen eta profesionalen diabetes arloko benetako prestakuntza eta hezkuntzarako neurriak sustatzea.

4. Nafarroako Parlamentuak konpromisoa hartzen du diabetesa sendatzeko ikerketa sustatzeko neurriak bultzatzen jarraitzeko.

5. Nafarroako Parlamentuak uste du beharrezkoa dela diabetesaren ikusgaitasuna sustatzea, eta aldeztu egiten ditu ANADIk *Diabetesaren Mundu Eguna* dela-eta egunotan antolatu dituen jarduerak”.

Iruñean, 2024ko azaroaren 4an

Lehendakaria: Unai Hualde Iglesias